4. การวิจัยและพัฒนา

  ปัจจุบันเทคโนโลยีทางด้านโทรคมและทางด้านการสารสนเทศมีการพัฒนาปรับเปลี่ยนไปอย่างรวดเร็ว
  ดังนั้น เอไอเอส ซึ่งอยู่ในฐานะผู้นำในการให้บริการโทรศัพท์
  จึงได้ให้ความสำคัญต่อการศึกษาวิจัยและติดตามเทคโนโลยีใหม่ต่างๆอย่างต่อเนื่อง
  เพื่อนำผลการศึกษาวิจัยมาพัฒนาปรับปรุงบริการอย่างเหมาะสม
  และตอบโจทย์ความต้องการใช้บริการของลูกค้าทุกกลุ่มพื่อการใช้งานด้านต่างๆ
  ทั้งในด้านของการติดต่อสื่อสาร ความรู้ ข่าวสารและความบันเทิง
  โดยได้นำเทคโนโลยีที่ทันสมัยและเหมาะสมเพื่อให้สามารถใช้งานได้ประโยชน์สูงสุด

  จากแนวคิดที่จะให้บริการต่างๆ ได้เข้าเป็นส่วนหนึ่งในชีวิตประจำวันของลูกค้า เอไอเอส
  ได้มีการศึกษาวิจัยความต้องการของผู้ใช้บริการในกลุ่มต่างๆ ซึ่งรวมถึงกลุ่มลูกค้าองค์กร
  เพื่อเข้าใจความต้องการของลูกค้าอย่างละเอียด นอกจากนั้น
  ได้มีการศึกษาตลาดและเทคโนโลยีต่างๆ พร้อมกัน เพื่อให้สามารถวางแผน
  วิเคราะห์และตัดสินใจ พิจารณาเรื่องการปรับปรุงและพัฒนาบริการต่างๆ ได้อย่างแม่นยำ
  ซึ่งส่งผลให้สามารถมีบริการตอบโจทย์ความต้องการและเป็นที่ยอมรับของลูกค้าได้เป็นอย่างดี

  ในด้านของเทคโนโลยี เอไอเอสได้นำหลักการ DNA หรือ Devices (เครื่องลูกข่าย),
  Network (ระบบเครือข่าย) และ Application (บริการ) พิจารณาในการทำบริการต่างๆ
  นอกเหนือจากเทคโนโลยีทางด้านโทรคม เอไอเอส ได้มีการติดตามและศึกษาในด้านอื่นๆ
  ประกอบกัน เช่น เทคโนโลยีทางด้านสารสนเทศ (IT)
  เข้ามาเป็นปัจจัยในเรื่องการพัฒนาบริการเพิ่มเติม
  โดยพิจารณาความเป็นไปได้ทางเทคนิคและความเป็นไปได้ทางธุรกิจให้เป็นไปอย่างเหมาะสมควบคู่กัน

  ในช่วงปี พ.ศ. 2549
  เพื่อให้ตอบโจทย์ที่จะให้ระบบการติดต่อสื่อสารได้เข้าไปเป็นส่วนหนึ่งของชีวิตประจำวันของลูกค้าและให้ตรงกับความต้องการของลูกค้าในแต่ละกลุ่มมากที่สุด
  ทีมงานวิจัยและพัฒนาซึ่งประกอบด้วย ผู้เชี่ยวชาญทางด้านวิศวกรรม การตลาด การเงิน
  ได้ร่วมมือกันอย่างจิงจัง เพื่อนำเสนอบริการใหม่ โดย เอไอเอสได้ออกบริการใหม่สำหรับลูกค้า
  โดยมีส่วนหนึ่งของบริการที่ได้เปิดดังต่อไปนี้

-   บริการ Radio on Mobile
    เป็นบริการที่ช่วยให้สามารถรับฟังรายการวิทยุจากเครื่องโทรศัพท์เคลื่อนที่ผ่านเครือข่ายของเอไอเอส
    โดยไม่จำเป็นต้องเป็นเครื่องโทรศัพท์ที่มีระบบวิทยุ FM ในตัว
    และสามารถรับฟังข่าวสารข้อมูลต่างๆ จากบริการนี้ได้ทั่วประเทศ
    แม้เป็นบริเวณที่สถานีวิทยุไม่สามารถส่งสัญญาณไปถึงก็ตาม

-   บริการ Alert ME หรือ บริการแจ้งให้โทรกลับ
    เป็นบริการที่ช่วยให้การติดต่อสื่อสารมีประสิทธิภาพมากยิ่งขึ้น
    เมื่อคุณติดต่อผู้รับในเครือข่ายของเอไอเอส
    แต่ไม่สามารถติดต่อได้เนื่องจากปลายทางได้เนื่องจาก ปิดเครื่อง หรือแบตเตอรี่หมด
    ระบบจะทำการแจ้งกลับผ่านทาง SMS ทันที่เมื่อเลขหมายปลายทางสามารถติดต่อได้อีกครั้งหนึ่ง
    ซึ่งจะช่วยทำลูกค้าให้ไม่ต้องทำการโทรซ้ำบ่อยๆ

-   บริการ News On Demand เป็นบริการที่ช่วยให้ลูกค้าสามารถทำการ Download
    ข่าวสารจากแหล่งข่าวต่างๆ เช่น iTV, INN, Reuters, The Nation, VOA (Voice
    of America) และ กรุงเทพธุรกิจ เสมือนการอ่านจากหน้า Internet ด้วยการกดเข้า
    Icon News On Demand ที่แสดงบนหน้าจอเครื่องโทรศัพท์เคลื่อนที่
    ทำให้ผู้ใช้บริการสามารถติดตามข่าวสาร ทันเหตุการณ์ได้ตลอดเวลา

-   บริการ Background Melody เป็นบริการที่ช่วยสร้างสีสันการติดต่อสื่อสาร
    ด้วยการให้ผู้ใช้บริการสามารถกดเลือกเสียง เพลง เสียงสถานการณ์ หรือเสียงอื่นๆ
    คลอระหว่างการสนทนาผ่านระบบโทรศัพท์ได้

-   บริการ Cool Serf เป็นบริการที่ช่วยเพิ่มความสะดวกสบายในการเข้าถึงบริการเสริมต่างๆ
    โดยได้ทำเป็นโปรแกรมลงบนเครื่องโทรศัพท์เคลื่อนที่
    ซึ่งจะทำหน้าที่เป็นแคตตาล็อกเพื่อช่วยในการเข้าถึง ลูกค้าสามารถดูและฟังตัวอย่าง
    และทำการ Download Content เช่น เพลง ข่าว กีฬา ได้อย่างง่ายดาย
    พร้อมส่งข่าวสารให้ผู้ใช้บริการได้ทราบอย่างรวดเร็ว

  นอกจากนั้น ทีมงานได้ทำการศึกษาวิจัยและเตรียมความพร้อมในเรื่องเทคโนโลยีใหม่ต่างๆ
  อาทิเช่น 3G (Third Generation), NGN (Next Generation Networks), WiMAX
  (Worldwide Interoperability for Microwave Access) และ IMS (IP
  Multimedia Subsystem) เพื่อการวางแผนระยะยาวในการพัฒนาบริการต่างๆ
  และสามารถรักษาความเป็นผู้นำในเรื่องการให้บริการของเอไอเอสต่อไปได้อย่างต่อเนื่อง

  กระบวนการวิจัยและพัฒนา เป็นสิ่งจำเป็นอย่างยิ่งในเรื่องการเพิ่มศักยภาพของเอไอเอส
  ในด้านการให้บริการลูกค้าและเพิ่มขีดความสามารถในการแข่งขันด้านการตลาด
  และถือเป็นกุญแจสำคัญของความสำเร็จในการลงทุนด้านการพัฒนาบริการต่างๆ
  ซึ่งส่งผลให้การลงทุนได้รับผลตอบแทนสูงสุด
  โดยเอไอเอสได้มุ่งเน้นในเรื่องการพัฒนาบริการให้เป็นส่วนหนึ่งของชีวิตประจำวันของลูกค้า
  โดยการนำเทคโนโลยีที่ทันสมัยและเหมาะสมมาประยุกต์ใช้ในการพัฒนาบริการต่างๆ
  ผสมผสานกับความเข้าใจในความต้องการของลูกค้ากลุ่มต่างๆ
  เพื่อให้บริการตอบโจทย์ความต้องการและให้ได้รับประโยชน์จากการใช้บริการอย่างแท้จริง